Syao Prinsa. Chapta 12

Sekwi-she planeta gei habiti bay un pyannik. Sey visita es muy kurte, bat it mah syao prinsa gro-triste.
Pyannik zai sidi pa silensa bifoo fila de fule botelas e fila de vakue botelas. 
— Kwo yu zwo? — syao prinsa kwesti.
— Me pi, — pyannik shwo glumem.
— Way yu pi?
— Dabe fogeti, — pyannik jawabi.
— Fogeti kwo? — syao prinsa kwesti, lu en-piti pyannik.
— Fogeti ke me shami, — pyannik konfesi e mah-lwo kapa.
— Shami por kwo? — syao prinsa inkweri, lu yao helpi.
— Shami por pi! — pyannik shwo e en-silensi fin-nem.
E syao prinsa go wek, perplexe.
"Adulte jenta es verem gro-strane", lu dumi al suy dao.
----
* Syao Prinsa. Chapta 13
* Kontena